《和朗司务韵》
明代·苏仲

少抱经纶才，胸中尽奇策。道义贯天人，文章兼六籍。

剑指星斗寒，气吐虹霓赤。屈宋声先驰，董贾名赫奕。

作书献君王，曾得兼俊宅。五载司空阶，见者浑落魄。

一朝慕一疏，归作鸱夷伯。寻山友鹿麋，闭门谢宾客。

偃仰天地宽，吟咏山水碧。急流涌泉谁，我为公喜怿。

甘心拜下风，上书乞恩泽。归骨返故庐，杯酒散愁惕。

草衣度终年，斗室不为窄。借问千古人，不知谁玉石。

作者简介：苏仲（一四五六—一五一九），字亚夫。顺德人。葵弟。明孝宗弘治十五年壬戌（一五〇二）进士，官户部主事。旋忤宦官刘瑾意，出为岳郡散官。十八年，皇帝赐命进防承德郎。武宗正德七年（一五一二），任广西象州知州。九年，退居归田。十四年，卒于家。有《古愚集》，诗三卷，文一卷。清康熙《顺德县志》卷七有传。其来孙天琦又有《奉直大夫象州知州前户部主事古愚公传》，见《古愚集》卷首。苏仲诗，以清光绪七年（一八八一）顺德苏仲德堂藏板重刻本《古愚集》为底本。